Erminig - Wikipedia

# Erminig

### Diwar Wikipedia, an holloueziadur digor

| Erminig |

M. erminea Kudenn ebet (LR/lc)
Rummatadur klasel
Riezad : | Loened
Skourrad : | Chordata
Kevrennad : | Vertebrata
Urzhiad : | Carnivora
Kerentiad : | Mustelidae
Iskerentiad : | Mustelinae
Genad : | Mustela
Anv skiantel
Mustela erminea Linnaeus, 1758

Ar pennad-mañ a denn d'ar vevoniezh

An erminig (mustela erminea) a zo un aneval eus kerentiad ar mustelidae. Ur c'higdebrer bihan eo na ya ket da vrasoc'h eget 30 cm. Debriñ a ra konklied, skrignerien, bronneged vihan, evned hag o vioù. Argadiñ ac'hell ivez pesked ha raned pe zoken amprevaned. Mat tre e pign er gwez ha diouto a ac'hell disken e benn da gentañ evel ur gwiñver.

Barrek eo an erminig da lazhañ anevaled vrasoc'h egentañ e-unan. Pa vez muioc'h kig gantañ eget ma c'hell debriñ e vir anezhañ en ul lec'h kuzh. Evel ar mustelidae arall e lazh e breizhoù dre zentañ diaz o c'hlopenn, lec'h m'emañ darn an empenn a gontrol an anal.

E meur a rannvroioù e rann e annez gant ar gaerell hag he-deus an hevelep doare bevañ. Nebeutoc'h niverus eo neuze. Pa n'eus kaerell ebet e vez bihanoc'h an erminig (war-dro 70 g).

Kavout a reer an erminig er rannvroioù klouar ha yen Europa, Azia hag Amerika an norzh; Emporzhiet e oa bet e Zeland Nevez da stourm ouzh ar gonikled. Da noazus eo aet, avat, peogwir hemolc'h a ra evned ar vro ha debriñ a ra o vioù. Douast ma vev e rannvroioù yen en-deus ur c'horf hir na vir ket vat an tommder. Dezhañ e ro tro da heuliañ e breizhoù en o douarenn.

Ur blevad gell en-deus met da wenn e ya e-pad ar goañv er rannvroioù ma vez erc'h. Penn e lost a chom du e-pad ar bloavez a-bezh, avat. E implijout a ra evel un touell evit e breizherien moarvat.

Tachennadel eo an ermining ha difenn a raio e dachennad ouzh izili arall e spesad e-unan, dreist holl ar re ag an hevelep reizh. Meur a zouarenn en-deus ar peurliesañ. Ne gleuz ket anezho, avat. Kemerout a ra anezho digant e breizh. Estreget e-pad an amzer-barañ e vev gantañ e-unanig. Ur wech pep bloavezh en em c'houen. Ar barrezed a bar gant meur a bar hag ar re-mañ na gemer perzh ebet e desavadur ar venned. Hir tre eo an dougen (11 mizvezh) peogwir dizalet e vez annezadur ar groueell er mammoù.

Un aneval-noz e vez an erminig met gallout a ra mont er-maez e-pad an deiz ivez. Dre e c'hwesha e kav e breizhoù dreist holl.

## [kemmañ] Arouez hag ardamez

Itron an Erminig, livadur gant Leonardo da Vinci.

Er Grennamzer e veze doñvaet an erminigoù, ha profet d'ar merc'hed.

## [kemmañ] Liammoù diavaez

An erminig, hervez Animal Diversity Web

Adtapet diwar "http://br.wikipedia.org../../../e/r/m/Erminig.html"

Rummadoù ar bajenn: Mustelidae

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Česky
- Dansk
- Deutsch
- English
- Esperanto
- Español
- Suomi
- Français
- Frysk
- Gàidhlig
- Ido
- Italiano
- 日本語
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Svenska
- Türkçe